उत्तर प्रदेश में कोरोना के एक दिन में रिकॉर्ड 6692 नए मामले आए, 81 और मरीजों की मौत
यूपी के अपर मुख्य सचिव स्वास्थ्य अमित मोहन प्रसाद ने प्रेस वार्ता में बताया कि प्रदेश में पिछले 24 घंटों में कोरोना के 6692 नए मामले सामने आए हैं जिसके बाद प्रदेश में एक्टिव मामलों की कुल संख्या 59,963 है।
लखनऊ। उत्तर प्रदेश में कोरोना वायरस के मामले तेजी से बढ़ रहे हैं। यूपी में 1 दिन में शनिवार (5 सितंबर) को रिकॉर्ड 65 सौ से ज्यादा मामले सामने आए हैं। यूपी के अपर मुख्य सचिव स्वास्थ्य अमित मोहन प्रसाद ने प्रेस वार्ता में बताया कि प्रदेश में पिछले 24 घंटों में कोरोना के 6692 नए मामले सामने आए हैं जिसके बाद प्रदेश में एक्टिव मामलों की कुल संख्या 59,963 पहुंच गई है, इसमें से 30,848 लोग होम आइसोलेशन में हैं। जो लोग पूरी तरह ठीक होकर डिस्चार्ज हो चुके हैं उनकी संख्या 1,95,959 हो गई है। रिकवरी का प्रतिशत 75.43 है।1.48 लाख से ज्यादा रोजाना टेस्टिंग का पहुंचा आंकड़ाअमित मोहन प्रसाद ने प्रदेश में कोरोना टेस्टिंग को लेकर बताया कि कल (4 सितंबर) 1,48,274 सैंपल्स की जांच की गई। वहीं अब तक पूरे प्रदेश में कुल 63,45,223 सैंपल्स की जांच की जा चुकी है। आरटीपीसआर के टेस्ट के लिए 45,818 विभिन्न जिलो से सैंपल भेजे गए हैं।81 और मरीजों की मौतसरकार के आंकड़ों के अनुसार, 81 और मरीजों की मौत के साथ शनिवार (5 सितंबर) को मृतकों का आंकड़ा बढ़कर 3,843 हो गया। अपर मुख्य सचिव (गृह एवं सूचना) अवनीश कुमार अवस्थी ने बताया कि प्रदेश में 30,848 मरीज होम आइसोलेशन, 2694 लोग प्राइवेट हास्पिटल में तथा 250 मरीज सेमी पेड फैसिलिटी में तथा इसके अतिरिक्त शेष कोरोना संक्रमित एल-1, एल-2, एल-3 के कोरोना अस्पतालों में हैं।अपर मुख्य सचिव अवनीश कुमार अवस्थी ने बताया कि विभिन्न अस्पतालों में 59,963 मरीजों का उपचार चल रहा है जबकि कोरोना संक्रमण से अब तक राज्य में 3,217 लोगों की मौत हो चुकी है। उन्होंने बताया कि अस्पतालों से छुट्टी पाने वाले मरीजों का प्रतिशत 75.43 है जबकि मृत्यु दर 1.47 प्रतिशत है।हमीरपुर और महोबा में बनेगा बड़ा अस्पतालयूपी के अपर मुख्य सचिव गृह अवनीश कुमार अवस्थी ने बताया कि मुख्यमंत्री जी ने महत्वपूर्ण निर्णय लिया है कि हमीरपुर और महोबा में जिला चिकित्सालय के साथ-साथ एक बड़ा अस्पताल बनाया जाए। दोनों जनपदों में जिला अस्पताल को इस तरह से विकसित किया जाए कि बाद में इन्हें मेडिकल कॉलेज में बदला जा सके। कोविड की लड़ाई में मुख्यमंत्री द्वारा अस्पतालों को मजबूत किया जा रहा है। गोरखपुर में 7 सितंबर को एक नए अस्पताल का शुभारंभ मुख्यमंत्री जी द्वारा किया जाएगा। KGMC में एक नए कोविड अस्पताल को तैयार किया गया है, उसका शुभारंभ भी इसी दिन CM द्वारा किया जाएगा।